
שלום רב,
הנדון: בקשה לקבלת מידע אודות עובדים המועסקים במשרדכם
לפי חוק חופש המידע, התשנ''ח-1998
הריני לפנות אליכם בהתאם להוראות חוק חופש המידע, בבקשה לקבל את המידע הבא בנוגע לעובדים המועסקים במשרדכם, עבור כל אחת מהשנים 2018-2015: 
1. המספר הכולל של העובדים המועסקים במשרדכם 
2. המספר של העובדים הערבים (כולל דרוזים) המועסקים במשרדכם
3. המספר הכולל של העובדים אשר גויסו  על ידי משרדכם במהלך השנה 
4. המספר של העובדים הערבים (כולל דרוזים)  אשר גויסו  על ידי משרדכם במהלך השנה
5. המספר הכולל של עובדים המועסקים במשרות בכירות במשרדכם
6. המספר של העובדים הערבים (כולל דרוזים) המועסקים במשרות בכירות במשרדכם
7. המספר של הנשים היהודיות המועסקות במשרדכם
8. המספר של הנשים הערביות (כולל דרוזיות) המועסקות במשרדכם 
9. המספר של הנשים הערביות (כולל דרוזיות) המועסקות במשרות בכירות במשרדכם

להזכירכם, כי לפי תקנה 6(ב) לתקנות חוק חופש המידע (אגרות), תשנ''ט-1999, מידע שמבקש נציג של עמותה הפועלת לקידום מטרה ציבורית – פטור מאגרה.

לתשובתכם המהירה, אודה.
בכבוד רב,

